**CAPTURE21**

**Διαγωνισμός Φωτογραφίας της  
Europol 2021**

**Ετοιμάστε τους φακούς σας για τον φετινό διαγωνισμό φωτογραφίας CAPTURE21 της Europol και κερδίστε ένα ταξίδι για δύο στη Χάγη!**

Δικαίωμα συμμετοχής έχουν επαγγελματίες και ερασιτέχνες φωτογράφοι εργαζόμενοι σε υπηρεσίες επιβολής του νόμου στην Ευρωπαϊκή Ένωση, καθώς και σε περιοδικές εκδόσεις συναφούς αντικειμένου, και σε χώρες που έχουν υπογράψει συμφωνίες με την Europol. Κάθε φωτογράφος μπορεί να στείλει μέχρι και πέντε φωτογραφίες.

Φέτος περιμένουμε συμμετοχές στις παρακάτω δυο κατηγορίες:

1. **Κάνοντας την Ευρώπη ασφαλέστερη.** Στελέχη των υπηρεσιών επιβολής του νόμου σε δράση. Επιχειρήσεις για την καταπολέμηση του οργανωμένου εγκλήματος, π.χ. το λαθρεμπόριο ναρκωτικών και όπλων, το λαθρεμπόριο ανθρώπων, την παραχάραξη κλπ. Εκπαιδευτικές ασκήσεις και ελιγμοί. Η επιβολή του νόμου σε αφηρημένη και καλλιτεχνική μορφή.
2. **Η Ευρώπη επανέρχεται στην κανονικότητα.** Με τα προγράμματα εμβολιασμού να βρίσκονται σε εξέλιξη σε όλη την ήπειρο, η Ευρώπη επανέρχεται σταδιακά στην κανονικότητα. Ταξιδιώτες κάνουν ξανά την εμφάνισή τους, επιχειρήσεις επαναλειτουργούν και κοινότητες επανασυνδέονται. Ζητούμε από τους φωτογράφους να μοιραστούν τις εμπειρίες τους από αυτήν την περίοδο της πανδημίας του κορονοϊού. Δείξτε μας πώς οι αστυνομικές δυνάμεις αναπροσαρμόζουν συνεχώς τη δράση τους, αναλαμβάνοντας νέα καθήκοντα και βοηθώντας τις κοινότητες να αντιμετωπίσουν τις δυσκολίες αυτής της φάσης της πανδημίας.

Η καλύτερη φωτογραφία από κάθε μια από τις τρεις κατηγορίες **θα κερδίσει** **ένα ταξίδι για δύο άτομα, με δύο διανυκτερεύσεις στην Χάγη ή στο Άμστερνταμ και επίσκεψη στην Europol**. Σε περίπτωση που σε κάποια κατηγορία δεν υπάρξει νικητής, το βραβείο θα δοθεί σε μια από τις άλλες κατηγορίες.

Προθεσμία υποβολής συμμετοχών: **30.9.2021**

**Διαδικτυακή συμμετοχή:** [**www.europol.europa.eu**](http://www.europol.europa.eu/photo2014)

***Προσοχή !***

***Η συμπληρωμένη φόρμα θα πρέπει να υποβληθεί στην ιστοσελίδα του διαγωνισμού φωτογραφίας***

**Έντυπο Β: Συναίνεση Προσώπου**

*Κάθε* αναγνωρίσιμο άτομο σε *οποιαδήποτε* φωτογραφία,

πρέπει να δώσει γραπτή συναίνεση συμπληρώνοντας το παρακάτω:

**Όνομα:**

**Email:**

**Τηλέφωνο:**

**Ταχυδρομική διεύθυνση:**

Συναινώ πλήρως στη χρήση των φωτογραφιών μου και των σχετικών περιγραφών από την Ευρωπόλ, σε σχέση με τον φωτογραφικό διαγωνισμό επιβολής του νόμου της Ευρωπόλ για την καλύτερη φωτογραφία επιβολής του νόμου, συμπεριλαμβανομένης της χρήσης στο ημερολόγιο της Ευρωπόλ και σε οποιαδήποτε άλλη δημοσίευση της Ευρωπόλ, είτε στο ενδοδίκτυο, το διαδίκτυο ή σε γραπτό μέσο.

Επίσης συμφωνώ στη χρήση της φωτογραφίας από την Ευρωπόλ για οποιαδήποτε άλλη δραστηριότητα σχετική με τα καθήκοντά της, και στην αποθήκευση της φωτογραφίας για τέτοιο σκοπό.

Κατανοώ ότι η/οι φωτογραφία/ες μου και οι σχετικές περιγραφές μπορεί να προσαρμοστούν.

Έχω το δικαίωμα να αποσύρω οποιαδήποτε στιγμή τη συναίνεσή μου για οποιονδήποτε λόγο, οπότε η φωτογραφία θα πάψει να χρησιμοποιείται σε μελλοντικές δημοσιεύσεις. Συμφωνώ δε ότι αυτή μου η αίτησή θα κοινοποιηθεί εγγράφως.

**ΥΠΟΓΡΑΦΗ::**

**ΗΜΕΡΟΜΗΝΙΑ::**

***Προσοχή !***

***Η συμπληρωμένη φόρμα θα πρέπει να υποβληθεί στην ιστοσελίδα του διαγωνισμού φωτογραφίας***

**Έντυπο Α: Παραχώρηση πνευματικών δικαιωμάτων Φωτογράφου**

Ο/Η κάτωθι υπογεγραμμένος/η, («Φωτογράφος»), παραχωρώ στην Ευρωπαϊκή Αστυνομική Υπηρεσία, (της οποίας τα κεντρικά γραφεία βρίσκονται στην Eisenhowerlaan 73, 2517KK, Χάγη) («Ευρωπόλ») και στους νόμιμους διαδόχους της, το παγκόσμιο δικαίωμα χρήσης, αναπαραγωγής, υιοθέτησης, τροποποίησης, διανομής, δημοσίευσης (ή εξασφάλισης δημοσίευσης) και δημόσιας προβολής της/των φωτογραφίας/ών που περιγράφονται παρακάτω

……………………………………………....(αριθμός εικόνων)

για οποιοδήποτε σκοπό, συμπεριλαμβανομένης, ενδεικτικά, της χρήσης τους για τα ημερολόγια της Ευρωπόλ. Προς αποφυγή αμφιβολιών τούτο συμπεριλαμβάνει κάθε μελλοντική δημοσίευση που μπορεί να προσφερθεί στο κοινό (συμπεριλαμβανομένων τρίτων μέσων, π.χ. εφημερίδες).

Κατανοώ και συμφωνώ ότι οι φωτογραφίες μπορεί να χρησιμοποιηθούν εν όλω ή εν μέρει, ανά πάσα στιγμή, σε παραμορφωμένη ή συνδυασμένη μορφή, έγχρωμες ή αλλιώς και μπορεί να δημοσιευθούν σε οποιοδήποτε μέσο, όπως, ενδεικτικά, σε έντυπο μέσο, βίντεο και/ή στο Διαδίκτυο. Η συγκατάθεση αυτή παρέχει εξουσιοδότηση για κάθε αρχική και κάθε μεταγενέστερη δημοσιοποίηση ή δημοσίευση των φωτογραφιών ανά πάσα στιγμή.

Είμαι ο μοναδικός και αποκλειστικός ιδιοκτήτης όλων των δικαιωμάτων που συνδέονται με τις φωτογραφίες. Κανένα τμήμα τους δεν προέρχεται ή έχει βασιστεί σε οποιοδήποτε άλλο έργο. Κανένα τμήμα δεν παραβιάζει τα πνευματικά δικαιώματα ή οποιαδήποτε άλλα δικαιώματα οποιουδήποτε προσώπου, ούτε παραβαίνει οποιονδήποτε ισχύοντα κοινοτικό ή εθνικό νόμο. Η αναπαραγωγή, δημοσίευση, έκθεση, ή οποιαδήποτε άλλη χρήση από την Ευρωπόλ σε οποιαδήποτε μορφή δεν παραβιάζει σε καμία περίπτωση, άμεσα ή έμμεσα, τα δικαιώματα οποιουδήποτε προσώπου.

Εφόσον οποιεσδήποτε από τις φωτογραφίες περιέχουν ευκόλως αναγνωρίσιμα πρόσωπα, έχω συμπεριλάβει όλα τα ονόματα, διευθύνσεις και τηλέφωνα αυτών των προσώπων και τη γραπτή συναίνεσή τους για τη χρήση της εικόνας τους για τους σκοπούς που προσδιορίστηκαν από την Ευρωπόλ.

Παραιτούμαι από οποιοδήποτε δικαίωμα να ελέγξω/εγκρίνω οποιοδήποτε τελικό προϊόν και απαλλάσσω και αποδεσμεύω την Ευρωπόλ από οποιαδήποτε ευθύνη κατόπιν τυχόν παραμόρφωσης, τροποποίησης ή χρήσης σε συνδυασμένη μορφή, σκόπιμη ή μη, που μπορεί να προκύψει κατά την επεξεργασία ή προετοιμασία του τελικού προϊόντος.

Συμφωνώ να αποζημιώσω και να αποκαταστήσω τυχόν απώλεια, ζημιά, έξοδα, χρεώσεις, νομικές αμοιβές, εξοφλήσεις, αποφάσεις, ποσά που καταβλήθηκαν σε διακανονισμούς, πρόστιμα και δαπάνες που μπορεί να χρεωθούν, να επιβληθούν ή να επιβαρύνουν την Ευρωπόλ εξαιτίας: (1) οποιασδήποτε παραβίασης ή παράβασης οποιουδήποτε κατοχυρωμένου δικαιώματος ή πνευματικού δικαιώματος· (2) οποιουδήποτε δυσφημιστικού ή παράνομου θέματος περιέχεται στις φωτογραφίες· (3) οποιασδήποτε παραβίασης της ιδιωτικής ζωής ή καταπάτησης χώρου κατά τη λήψη ή δημοσίευση των φωτογραφιών· ή (4) οποιασδήποτε άλλης παράβασης αυτών των δεσμεύσεων.

Κατανοώ ότι αυτό το έγγραφο είναι νομικά δεσμευτικό, και ότι έχω υπογράψει αυτήν τη δήλωση εθελοντικά.

συνεχίζετε…/…

ΣΕ ΠΙΣΤΩΣΗ ΤΩΝ ΑΝΩΤΕΡΩ, υπογράφηκε και παραδόθηκε η παρούσα δήλωση συναίνεσης, αποποίησης ευθυνών, αποζημίωσης και αποδέσμευσης με ισχύ από την ακόλουθη ημερομηνία.

**ΦΩΤΟΓΡΑΦΟΣ**

[υπογραφή]

[όνομα ολογράφως]

………………………………………………………………………………………….. [ημερομηνία]

Διεύθυνση::

**Συναίνεση του Οργάνου Επιβολής του Νόμου[[1]](#footnote-1)٭**

[υπογραφή]

[όνομα ολογράφως]

…………..................................................................... [θέση]

Επωνυμία και διεύθυνση του οργανισμού:

1. ٭ Απαιτείται μόνο σε περίπτωση που σε κάποια φωτογραφία απεικονίζεται δραστηριότητα ή εξοπλισμός που μπορεί εύλογα να θεωρηθεί ως εμπιστευτικός. Η προσυπογραφή απαιτείται για να διασφαλιστεί ότι η Ευρωπόλ είναι εξασφαλισμένη πως δε θα υπάρξει παραβίαση εσωτερικών/εθνικών κανονισμών των Οργάνων Επιβολής του Νόμου ως αποτέλεσμα της δημοσίευσης. [↑](#footnote-ref-1)